Som fersk munk gjennomførte han, som alle nyblivne munker, en periode med tøff trening. Så reiste han tilbake til fjellet Hiei. Han klatret opp på det, og der oppe komponerte han et kort verk kalt («Løfter»). I verket forteller han blant annet om sin beslutning å bestige fjellet, og i slutten avlegger han fem løfter. Han lover blant annet å ikke vandre ut i verden før han har renset sine sanser, å ikke lære seg noen særlige ferdigheter som medisin eller kalligrafi innen han var blitt opplyst, å ikke delta i verdslige sammenhenger innen han var blitt vis, og at alle meritter som han samler skal gis til alle bevisste vesener slik at de kan nå nirvana.